b"\n_START_ARTICLE_\nHabitatge al carrer de Santa Anna, 17 (Tortosa)\n_START_SECTION_\nDescripci\xc3\xb3\n_START_PARAGRAPH_\nVivenda entre mitgeres condemnada a desapar\xc3\xa8ixer -sin\xc3\xb3 ha desaparegut ja- perqu\xc3\xa8 el seu estat de runa \xc3\xa9s irreversible. Es conserva nom\xc3\xa9s part del mur de fa\xc3\xa7ana i tot el embigat de fusta que componia la carcassa de l'edifici, havent desaparegut la resta de separaci\xc3\xb3 de pisos i distribuci\xc3\xb3 d'estances. \xc3\x89s interessant aquesta perqu\xc3\xa8 reflecteix una tipologia diferent de la resta d'habitatges del carrer. No es tracta d'una casa de pisos, sin\xc3\xb3 d'una vivenda unifamiliar, com demostra l'estructura i el fet que a la planta hi hagi una porta que, amb llinda rebaixada, don\xc3\xa0 acc\xc3\xa9s a un possible corral. La fa\xc3\xa7ana t\xc3\xa9 uns 6m d'amplada,i consta de planta, entres\xc3\xb2l, dos pisos i golfes. De la fa\xc3\xa7ana, es conserva la planta, el primer pis i el sector central del segon. A la planta hi havia una sola porta d'acc\xc3\xa9s, d'arc escarser de pedra i a l'extrem oposat una petita finestra enreixada i un balc\xc3\xb3 ampitador a nivell d'entres\xc3\xb2l. Al primer pis s'obre nom\xc3\xa9s un balc\xc3\xb3 de ferro i rajola, i al segon un balc\xc3\xb3 amb baranes tornejades i dues finestres."